text: De chascun fu moult regardés ;
   Car ainc n'orent nului veü
   Si gracieus com cil lor fu,
   Ne si bel, ne si avenant.
   De lui s'aloient merveillant ;
   Car marcheäns pas ne sambloit
   À la maniere qu'il avoit.
   Moult plaist chascun ce k'en lui voient.
   Jusques en la tour le convoient,
   Tant que el maistre estage fu.
   Jà estoient léens venu
   PageV02P112
   Doi mareheäns qui trespassoient
   Pour paier ce k'au roi devoient ;
   Car la coustume qui ert là
   Savoient de moult grant pieça.
   Passé i orent autre fois.
   Dist l'uns à l'autre : "Or sommes trois
   À ce conpaignon qui ci vient."
  